બીજી બાજુ શિવસેનાથી અલગ થયા બાદ પણ ભાજપમાં ઉત્સાહની કોઈ કમી નથી. ભાજપે આ આખો દાવ નરેન્દ્ર મોદીના બળે ખેલ્યો છે અને નરેન્દ્ર મોદી પણ ભાજપને ઉગારી લેવા જ નહીં, પણ જિતાડી દેવાની ઝુંબેશમાં નખ-શિખ જોર લગાવી રહ્યાં છે. આ ચૂંટણીમાં વિજયની અદ્ભુત સંભાવનાઓ વચ્ચે શિવસેનાનો વાઘ ત્રાડ પાડી રહ્યો છે, પરંતુ ભાજપ અને નરેન્દ્ર મોદી શિવસેનાના વાઘને બુટ્ઠો કરવા માટે કેન્દ્ર સરકારમાં પોતાના કામકાજ તથા નરેન્દ્ર મોદીની લોકપ્રિયતાનો હથિયાર અજમાવી રહ્યા છે.